ניר חלמיש

ניר חלמיש (נולד ב-15 באוגוסט 1970) תת-אלוף במילואים בצה"ל, שירת בתפקידו האחרון כראש מו"פ - היחידה למחקר ופיתוח במפא"ת במשרד הביטחון.

== ביוגרפיה ==
חלמיש נולד גדל והתחנך בעפולה. הוא בעל תואר ראשון בהנדסת תעשייה וניהול מהטכניון, בהצטיינות (1999) ותואר שני במנהל עסקים מאוניברסיטת בן-גוריון בנגב, בהצטיינות (2013). בוגר תואר שני במדעי המדינה מאוניברסיטת חיפה (במסגרת מב"ל). נשוי להילה ואב לארבעה ילדים, מתגורר בצפון הארץ.

=== שירות צבאי ===
עם גיוסו לצה"ל בשנת 1988 שובץ חלמיש בחיל השריון - חטיבה 7. בשריון עבר הכשרה כלוחם, שימש כמפקד טנק ובהמשך כקצין שריון. בשריון ושימש כמפקד מחלקת טנקים, מפקד פלוגה, סגן מפקד גדוד 75 וקצין אג"מ חטיבה 7.

בשנת 2001 עבר למחלקת אמל"ח בזרוע היבשה לתפקיד ראש תחום כטב"מ ביבשה. בתפקידו יזם ודחף לפיתוח של יכולות כטב"מ רבות ומגוונות. נחשב לאחד ממייסדי מערך הכטב"מ ביבשה. יזם, דחף וקידם את פיתוח מערך "רוכב שמיים" – מערך כטב"מ לרמת הגדוד, את מערך הכטב"מ החטיבתי ויכולות כטב"מ רבות נוספות בצה"ל. במקביל לתפקידו במחלקת אמל"ח שירת כמג"ד במילואים של גדוד 429 בחטיבה 10.

בשנת 2005 מונה לראש ענף מודיעין ומל"טים במחלקת אמל"ח והיה אחראי על פיתוח מערכי הכטב"מ ביבשה, פיתוח יכולות מודיעין רבות ומגוונות ועל פיתוח יכולות איסוף מתקדמות עבור מערך האיסוף. יזם וקידם את פיתוח מערכת מר"ס (מערכת רבת סנסורים) לשליטה וניהול כלל הסנסורים בגבולות והיה ממובילי אפיון ופיתוח מערך המכ"מים הבוהים. בתפקידו, יזם וקידם יכולות מגוונות של מערכות לצמצום ירי תלול מסלול לשטח מדינת ישראל מרצועת עזה והיה חבר בוועדה הצה"לית שהתוותה את כיווני הפתרון המבצעיים והטכנולוגיים בצה"ל להתמודדות עם ירי תלול מסלול.

בשנת 2009 מונה לראש מחלקת אמצעי לחימה ביבשה, יזם וקידם את תוכנית הגנת הרק"מ המתמרן ביבשה. וקידם את מימוש מערכת "מעיל רוח", פרויקט שזכה בפרס ביטחון ישראל. בנוסף, המשיך, קידם ושכלל את תפיסת הקישוריות המלאה בין כלל מרכיבי הכוח היבשתי תחת רעיון תוכנית צי"ד ומימש הלכה למעשה את חזון הקישוריות המלאה ביבשה (פרויקט צי"ד זכה בפרס ביטחון ישראל).

בשנת 2014 מונה לראש יחידת המחקר והפיתוח במשרד הביטחון. במסגרת תפקידו יזם, חתר והוביל את כלל מאמצי הפיתוח הטכנולוגי למציאת פתרון לבעיית המנהרות החודרות מרצועת עזה וזכה בפרס ביטחון ישראל שניתן ליחידת המו"פ. בשנת 2018 קיבלה יחידת המו"פ בראשותו של חלמיש את כל שלושת הפרסים לביטחון ישראל שחולקו באותה שנה. בהמשך אותה שנה פרש מצה"ל.

== קישורים חיצוניים ==
* 
* 
* [http://www.israeldefense.co.il/he/node/31686 ב-2030 שליש מהכוח היבשתי בצה"ל יהיה לא מאויש], באתר [http://www.israeldefense.co.il/he israeldefense]
* [http://www.israeldefense.co.il/he/content/%D7%A8%D7%97%D7%A4%D7%A0%D7%99%D7%9D-%D7%91%D7%97%D7%90%D7%A7%D7%99-%D7%96%D7%94-%D7%97%D7%9C%D7%A7-%D7%9E%D7%97%D7%96%D7%95%D7%9F-%D7%94%D7%A2%D7%AA%D7%99%D7%93-%D7%A9%D7%9C-%D7%9B%D7%9C%D7%99%D7%9D-%D7%91%D7%9C%D7%AA%D7%99-%D7%9E%D7%90%D7%95%D7%99%D7%A9%D7%99%D7%9D "רחפנים בחאקי - זה חלק מחזון העתיד של כלים בלתי מאוישים"], באתר [http://www.israeldefense.co.il/he israeldefense]
* [https://www.israelclouds.com/news/winners-of-the-counter-terrorism-technology-competition הזוכים בתחרות טכנולוגיות ללוחמה בטרור], אתר IsraelClouds
* [https://video.tau.ac.il/events/index.php?option=com_k2&view=item&id=3591:gaming-sectech-halmish&Itemid=559 סימולציות ומשחקי מחשב כבסיס לקבלת החלטות לבניין הכוח ביבשה]
* [https://www.idf.il/%D7%90%D7%AA%D7%A8%D7%99%D7%9D/%D7%A4%D7%99%D7%A7%D7%95%D7%93-%D7%94%D7%93%D7%A8%D7%95%D7%9D/%D7%9E%D7%A2%D7%A8%D7%9A-%D7%94%D7%98%D7%9B%D7%A0%D7%95%D7%9C%D7%95%D7%92%D7%99-%D7%95%D7%94%D7%99%D7%97%D7%99%D7%93%D7%95%D7%AA-%D7%94%D7%9E%D7%91%D7%A6%D7%A2%D7%99%D7%95%D7%AA-%D7%95%D7%94%D7%9E%D7%95%D7%93%D7%99%D7%A2%D7%99%D7%A0%D7%99%D7%95%D7%AA/ ערב הוקרה למערך הטכנולוגי והיחידות המבצעיות והמודיעיניות באוגדת עזה]
* [https://www.ynetnews.com/articles/0,7340,L-5297184,00.html Israel Defense Prize awarded to tunnel discovery project] (אנגלית), באתר [https://www.ynetnews.com ynetNEWS]

קטגוריה:חיילי גדוד 75
קטגוריה:חיילי מפא"ת
קטגוריה:בוגרי הטכניון - מכון טכנולוגי לישראל
קטגוריה:בוגרי אוניברסיטת בן-גוריון בנגב
קטגוריה:בוגרי אוניברסיטת חיפה
קטגוריה:זוכי פרס ביטחון ישראל: חיילי צה"ל
קטגוריה:תתי-אלופים בצה"ל
קטגוריה:מפקדי גדודים בצה"ל